ג'יימס ג'ונס (גנרל)

ג'יימס לוגאן ג'ונס הבן (באנגלית: James Logan Jones Jr; נולד ב-19 בדצמבר 1943) הוא גנרל לשעבר בחיל הנחתים האמריקני. כיהן כיועץ לביטחון לאומי בממשל של ברק אובמה.

קריירה
בשנת 1967 התגייס ג'ונס לחיל הנחתים. הוא עבר הכשרה כלוחם וקורס קציני חי"ר. לאחר מכן לחם ג'ונס כמפקד מחלקה ופלוגה במלחמת וייטנאם. בשנת 1985 פיקד על הגדוד השלישי ברגימנט הנחתים ה-9 ולאחר מכן פיקד על יחידת הסיור ה-24 של הנחתים. ב-1994 מונה למפקד דיוויזיית הנחתים השנייה לאחר מספר תפקיד פיקוד נוספים בחיל כיהן מיולי 1999 ועד ינואר 2003, כמפקדו ה-32 של חיל הנחתים האמריקני. בשנים 2003 - 2006 שימש כמפקד פיקוד אירופה של ארצות הברית (COMUSEUCOM) וכמפקד הכח הצבאי של נאט"ו באירופה (SACEUR). ב-1 בפברואר 2007, פרש מחיל הנחתים ומשירות לצמיתות, לאחר 40 שנות שירות.

ב-2007, ג'ונס עמד בראש הוועדה העצמאית של הקונגרס לכוחות הביטחון העיראקים, אשר בחנה את יכולותיהם של המשטרה וכוחות הביטחון העיראקיים. בנובמבר 2007, הוא מונה לשליח מיוחד למזרח התיכון של מזכירת המדינה קונדוליזה רייס. לצד זאת הוא כיהן כיושב ראש "המועצה האטלנטית של ארצות הברית", צוות חשיבה המתרכז במדיניות החוץ האמריקאית והיה נשיא ארגון אנרגיה הקשור ללשכת המסחר האמריקאית, ארגון השתדלנות הגדול בעולם.

לפי פרשנים שונים יחסו לישראל אינו אוהד במיוחד.

קישורים חיצוניים

הערות שוליים

ערכים שבהם תבנית בריטניקה אינה מתאימה
מעוטרי מסדר הכבוד של הרפובליקה הפדרלית של גרמניה
גנרלים בחיל הנחתים של ארצות הברית
היועצים לביטחון לאומי של ארצות הברית
אמריקאים מעוטרי אות לגיון ההצטיינות
נאט"ו: אישים
מעוטרי כוכב הארד
מעוטרי כוכב הכסף
מעוטרי מדליית השירות המצוין של מחלקת ההגנה
מפקדי פיקוד אירופה של ארצות הברית
מפקדי דיוויזיית הנחתים השנייה
מפקדי חיל הנחתים
חברי ועד השלישייה
אמריקאים שנולדו ב-1943